佘繕妡

佘繕妡係香港女劍擊運動員，主要參與重劍個人同團體賽。佢讀過沙田學院同滬江維多利亞學校，而家喺聖母院大學商學院讀學士學位。

佢喺加拿大出世，有兩個細佬，爸爸係前游泳運動員。4歲左右就同屋企人定居香港。自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍。佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」。

同好多年青運動員一樣，佘繕妡要同時兼顧學業、劍擊。佢強調就算自己已經係個全職運動員，仍然會努力完成學業。喺比賽期間，佢依然朝早五、六點起身，無忘記做學生嘅本份，同時兼顧練習同埋溫習。而決定轉做全職運動員，父母亦非常支持。

主要成績/獎項
 世界青少年錦標賽
 2018 女子U17重劍個人賽 金牌

青年奧運會
 2018 女子重劍個人賽 銀牌、洲際團體賽 銀牌

亞洲運動會
 2018 女子重劍團體賽 銅牌、個人賽 第5名

亞洲錦標賽
 2019 女子重劍團體賽 銅牌
 2018 女子重劍個人賽 銅牌、團體賽 銀牌

NCAA
 2021 女子重劍個人賽 銀牌
 2022 女子重劍個人賽 金牌

最高世界排名：成年組第37位、少年組第1位

香港劍擊手
繕妡